Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: összeállítással. Lásd: 243/2003. (XII. 17.) Korm. rendelet a Nemzeti Alaptanterv kiadásáról,
Paragraph Index: 3102

d) Tudja jellemezni a földrajzi környezet, a viselet és a tánc összefüggéseit, mondandóját illusztrálni is tudja. 2006/20/II. szám $ SZÍNJÁTSZÁS 5–6. évfolyam 2006/20/II. szám A Képességfejlesztő és értékőrző kerettanterv (KÉK) a Zalabéri Általános Iskola fejlesztő pedagógusai által összeállított, a gyakorlatban több ízben kipróbált, és a Nat 2003-hoz igazított, részletes tanterv. Ezen kerettanterv alapját az Értékközvetítő és Képességfejlesztő Program (ÉKP) 1–12. évfolyam számára kimunkált alternatív tanterve képezte. Az itt közölt, 5–6. évfolyamra szóló Színjátszás tanterv szerves előzménye az 1–4. évfolyam számára kidolgozott tanterv. Javasolt óraszám Évfolyam 5. 6. Óraszám (hetente) 0,5$ 0,5$ A KÉK és a NAT 2003 viszonyának jellemzői A KÉK Színjátszás tantárgyi kerettanterve a Művészetek műveltségi terület Tánc és dráma műveltségi részterületére terjed ki. A kerettanterv a műveltségi részterület követelményei közül a drámajátékokra vonatkozó követelmények teljesítését teszi lehetővé. A Színjátszás kerettanterv a NAT és a Kerettanterv műveltségi területek oktatásának közös követelményei közül az Információs és kommunikációs kultúra (azaz a vizuális kommunikációs kultúra) fejlesztésére helyezi a fő hangsúlyt. Segíti az EU és kultúra követelmények teljesítését, azáltal, hogy az egyetemes drámairodalom remekeivel ismerteti meg a tanulókat. Ezen kívül népi játékok megismertetésével segíti a Hon- és népismeret, a Pályaorientáció követelményeinek teljesítését, valamint – tréningjei révén – a Testi és lelki egészség követelményeinek teljesítését is. A kerettanterv jellemzői A Színjátszás kerettanterv minden évfolyamon általános készségfejlesztő gyakorlatokat, mozgásgyakorlatokat, beszédgyakorlatokat, a kifejezőkészség fejlesztését szolgáló gyakorlatokat és improvizációkat, a nyilvánosság előtti szereplést előkészítő feladatokat és színjátszással összefüggő megtanulandó fogalmakat tartalmaz. Emellett rögzíti az egyes tanulási szakaszokban feldolgozásra ajánlott műveket és színháztörténeti ismereteket. A Színjátszás kerettanterv – illeszkedve a KÉK tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a személyiségdimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulási-tanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén megfelelt teljesítményminősítést szerezzenek. Az egyes kerettantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A kerettanterv teljesítménykövetelményeit – a színjátszás foglalkozásokon való aktív részvétellel – bármely tanuló teljesíteni tudja. A kerettanterv alkalmazásához szükséges feltételek A Színjátszás kerettantervet drámapedagógiai játékok, színjátszó gyakorlatok vezetésében felkészült, drámapedagógiai ismeretekkel rendelkező pedagógus taníthatja eredményesen. A kerettanterv különösebb tér- és időszervezést nem igényel. A Színjátszásnak az 1–3. évfolyamon nincs külön óraszáma. Anyanyelv és irodalom órák, illetve szabadidős foglalkozások időkeretében szervezhető meg. Amennyiben az osztálylétszám indokolja, célszerű az egyes évfolyamokon a tanulócsoportot megbontani. A kerettantervben szereplő tevékenységek tanulásához, gyakorlásához nem szükséges külön terem. 2006/20/II. szám A Színjátszás tanulásának céljai az 5–8. évfolyamon Bevezetés A drámapedagógia gyakorlatai az emberépítést célozzák, feladatuk a kapcsolatfelvétel, a kapcsolattartás, a jelen idejű közlés megkönnyítése, a személyközi kultúra elsajátításának segítése. A dramatikus alkotójáték szocializáló tevékenység, hiszen a jól alkalmazott dramatikus nevelés elősegíti az emberi csoportban, közösségben tevékenykedő ember aktivitásának serkentését, ön- és emberismertének gazdagodását, alkotóképességének, önálló, rugalmas gondolkodásának fejlődését, összpontosított, megtervezett munkára szoktatását, testi, térbeli biztonságának javulását, időérzékének, mozgásának, beszédének fejlődését. A kommunikációs kultúrát segítő gyakorlatok viselkedési bátorságot, biztonságot nyújtanak a társadalmi élet számos területén, s ellensúlyozzák a tömegkommunikációs eszközök személyes részvételt kikapcsoló hatását. A színházi-drámai nevelés területéhez tartozik a hagyományos színházlátogatások előkészítése és feldolgozása mellett minden olyan művészeti, művészetpedagógiai esemény, melynek az élő színházi előadás, a jelen idejű művészi produkció a meghatározó eleme. Ezért célszerű kisgyermekkorban bábszínházak, a későbbiek során minél több élő színház előadásait látogatniuk a gyerekeknek. A színi nevelés drámapedagógiai ága, vagy ahogy egyre gyakrabban emlegetik, a “dráma” mint tantárgy és mint módszer – képzett nevelő segítségével – minden korosztály iskolai munkájában helyet kaphat. Művelése nehézséget jelent, hisz a hagyományos tantárgyakhoz viszonyítva nehezen osztályozható, magyarországi szakemberhada – bár folyvást nő – még mindig kicsiny létszámú, gyakorlati ismerettel csupán pár száz nevelő rendelkezik. Le kell szögeznünk, hogy drámapedagógiai játékokat, színjátszó gyakorlatokat csupán gyakorlati ismeretekkel is rendelkező nevelő vezethet sikerrel. Ez a tanterv csak azok számára használható, akik elméleti és gyakorlati múltat mondhatnak magukénak a színi nevelés, illetve a drámapedagógia területén. Mivel a szakirodalomban többször esik szó játékokról, gyakorlatokról és drámajátékokról, szükséges tisztáznunk a drámajáték fogalmát. A drámajáték olyan játékos emberi megnyilvánulás, amelyben a dramatikus folyamat jellegzetes elemei lelhetők föl. A dramatikus folyamat kifejezési formája: a megjelenítés, az utánzás; megjelenítési módja: a fölidézett vagy éppen megnyilvánuló társas kölcsönhatás; az interakció: eszköze: az emberi és zenei hang, az adott nyelv, a test, a tér és az idő; tartószerkezete pedig a szervezett emberi cselekvés. Célok A színjátszás tanulásának célja az értelem, az érzelem, a fizikum, a jellem harmonikus és differenciált fejlesztése. A jól alkalmazott dramatikus nevelés elősegíti: − a csoportban, közösségben tevékenykedő ember aktivitásának serkentését, ön- és emberismeretének gazdagodását, − helyzetmeghatározási és döntési képességének erősödését, − az alkotóképesség, az önálló, rugalmas gondolkodás fejlődését, − az összpontosított, megtervezett munkához szokást, − a testi, térbeli biztonság javulását, az időérzék fejlődését, − a mozgás és a beszéd fejlődését: szép és kifejező voltának formálódását. − gazdagítja az oktatómunkát, a szabadidő eltöltését, − színesebbé, intenzívebbé teszi a korrekciós foglalkozásokat, − a résztvevők korának megfelelő formában viselkedési bátorságot, biztonságot nyújt az élet sok területén (pályaválasztás, ügyintézés, családi, iskolai gondok stb.), − könnyed és természetes kapcsolatot teremt a nemek között, − ellensúlyozza azt a passzivitást, amit a tömegkommunikációs eszközök akaratlanul is segítenek. 2006/20/II. szám A szükséges tankönyvek, segédkönyvek és egyéb taneszközök fejlesztését, pedagógiai programmá kidolgozását tervezzük az ÉKP-ban kipróbált és alkalmazott tapasztalatok alapján. Tanítási segédletek Évfolyam Raktári szám Cím 5–6. EÉ-0187 Gabnai Katalin: Drámajátéktár DPT Gödöllő 1990. Németh Ervin: Irodalom Birodalom Drámafoglalkozások 5–6. o. részére MOZAIK, Szeged 1996. Kaposi László: A dráma tanítása 5-6. osztály Színházi Nevelési Központ – Gödöllő 1997. Művészeti nevelés drámával – gyűjtemény tanítóknak, tanároknak BAZ Megyei Pedagógiai Intézet – Miskolc 1999. Bajiné–Elek É.–Nagyné: Drámapedagógia alkalmazása felső tagozatosok számára PEDELLUS – Debrecen 2001. Püspöki P. – Püspökiné – Szentirmai L.: Önmagukat író történetek Kézikönyv a dráma tanításához 5–6. osztály BÍBOR – Miskolc – 2001. 7–8 EÉ-0188 Rudas János: Delfi örökösei Gondolat Bp. 1990. Gabnai Katalin: Drámajátékok Marczibányi téri Művészeti Központ Bp. 1993. Előd Nóra: Drámajátékok Másképp Alapítvány Bp. 1997. Zalavári András: Másságaink szöveg- és gyakorlatgyűjtemény Candy Veszprém 1997. Erhard Thiel: Testbeszéd Könyvklub Bp. 1997. Kaposi László: Dráma tanítása 7-8. osztály Kerekasztal Színházi Nevelési Központ – Gödöllő 1999. Kaposi László: Drámafoglalkozások gyerekeknek, fiataloknak Magyar Művelődési Intézet Bp. 1999. Feldolgozásra ajánlott művek Mesék; Mondák; Mítoszok; Eposzok, anekdoták 2006/20/II. szám Eljátszásra, közös dramatizálásra ajánlott művek Bibliai történetek; Iliász – Odüsszeia; Petőfi Sándor: János vitéz; Megtörtént események; Kitalált történetek; Történetek a fantasztikus irodalomból; Interjúhelyzetek; Arany János Toldija és minden olyan eposz vagy izgalmas történet, melyben a hős döntési helyzeteket él meg; Vidám történetek; Komédia-részletek, melyekben a humor és a komikum minden formájával találkozhatnak a tanulók A tananyagelsajátítás, az ellenőrzés és az értékelés módszerei A tananyagelsajátítást szolgáló módszerek Az ellenőrzést szolgáló módszerek Az értékelést szolgáló módszerek  Bemutatás, mimetizálás (megjelenítés, kifejezés)  Szerepjáték  Szituációs játék  Improvizáció  Egyéni és csoportos produkciók bemutatása közönség előtt  Dramatizált mesék elemzése, megbeszélése  A helyes kiejtés és beszédlégzés gyakorlása  Projekt módszer (színi előadás, műsor, megemlékezés, népszokások, rítusok megtervezése, kivitelezése, bemutatása)  Szerepek szövegének (pl. versek, párbeszédek) reprodukciója  Az együttműködő képesség megfigyelése csoportos produkciók esetén  Egyéni produkció megfigyelése  Versenyekre való benevezés, azokon való részvétel  A feldolgozásra ajánlott szövegek, szerepek ismeretének ellenőrzése kikérdezéssel  Produkciók, előadások képi és hangrögzítése  Színházi előadásokról szóló értékelő vélemény ismertetése  A pedagógus írásbeli szöveges formatív értékelése  A pedagógus szóbeli szöveges formatív értékelése megerősítő, szabályozó, korrigáló funkcióval  Önelemzés, önértékelés  Tanulótárs mint játszótárs értékelése a partner produktumáról, teljesítményéről  Tanulótárs mint néző, befogadó értékelése társai produktumáról,  Produkciók, előadások zsűrizése  A bemutathatósági szintet elért produkciók színpadi (közönség előtti) előadása 2006/20/II. szám Tanulási cél, tematikus tananyag, tanulási program, teljesítmény 5–6. évfolyam A Színjátszás tanulásának célja az 5–6. évfolyamon A lányok és fiúk csoportjában egyre erősödő elkülönülési vágy mérlegelése, a koedukációs együttjátszásra való késztetés segítése. A munkamegosztás szükségességére, örömére szoktatás, továbbá a másik gyerek, a társ munkájának és igyekezetének elismerésére késztetés. A szépség és az igazságosság iránti érzékenység fejlesztése. Gyakorolják az empátiáz és a tapintatot. A megnyilvánuló tanulótárs, embertárs szándékainak megértésére késztetés. TEMATIKUS TANANYAG TANULÁSI PROGRAM TELJESÍTMÉNY MINIMUM OPTIMUM I. DRÁMAJÁTÉKRA TÖRTÉNŐ FELKÉSZÜLÉS JÁTÉKAI, GYAKORLATAI. DRÁMAJÁTÉKRA TÖRTÉNŐ FELKÉSZÜLÉS JÁTÉKAINAK, GYAKORLATAINAK VÉGZÉSE. 1. Koncentrációs és lazító gyakorlatok Koncentrációs és lazító gyakorlatok végzése Részt vesz a koncentrációs és lazító gyakorlatok végzésében. Rendszeresen aktívan részt vesz a koncentrációs és lazító gyakorlatok végzésében. 2. Mozgásgyakorlatok Mozgásgyakorlatok végzése gimnasztikai gyakorlatokkal, sportjátékokkal Részt vesz a mozgásgyakorlatok végzésében. Rendszeresen aktívan részt vesz a mozgásgyakorlatok végzésében. 3. Beszéd- és légzésgyakorlatok. Beszédkészséget fejlesztő játékok. Beszédgyakorlatok végzése: a légzéskapacitás növelése, az egyre kifejezőbb szóbeli megnyilvánulások realizálása érdekében; küzdelem a beszédbeli modorosságok ellen; felkészülés a hangerő- és a tempóváltásokra, a halk és érthető beszédre Részt vesz a beszédgyakorlatok végzésében. Rendszeresen aktívan részt vesz a beszédgyakorlatok végzésében. Képes halkan és érthetően beszélni. 4. Megjelenítő, kifejező, mimetikus gyakorlatok Mimetikus gyakorlatok végzése csoportban; egymás korrigálásának tanulása; koncentráló, átélő gyakorlatok végzése Részt vesz a mimetikus gyakorlatok végzésében. Betartja a rögtönzés szabályait. Rendszeresen aktívan részt vesz a mimetikus gyakorlatok végzésében. Betartja a rögtönzés szabályait. 5. Kapcsolatteremtő- és kommunikációs játékok. Egyszerűbb interakciós gyakorlatok. Kapcsolatteremtő, kommunikációs játékok végzése. Interakciós gyakorlatok végrehajtása. Részt vesz a játékokban és gyakorlatokban. Rendszeresen és aktívan részt vesz a játékokban és gyakorlatokban. 2006/20/II. szám 6. Gyakrabban alkalmazott drámai konvenciók: - belső hang - gondolatkövetés - telefon, interjú - levél, napló - állókép - mímes játék - szertartások Gyakrabban alkalmazott drámai konvenciók megismerése és alkalmazása a játékokban. Részt vesz a játékokban. Segítséggel felismer néhány konvenciót. Aktívan részt vesz a játékokban. Önállóan megnevezi a tanult drámai konvenciókat. II. A DRÁMAJÁTÉKOT SEGÍTŐ TÁRSMŰVÉSZETEK A DRÁMAJÁTÉKOT SEGÍTŐ TÁRSMŰVÉSZETEK MEGISMERÉSE 1. Beszéd-mozgás. Egyszerű elemekből építkező mozgássorok. Figurateremtő hang- és artikulációs gyakorlatok. Érzelemkifejező hang- és gesztusgyakorlatok, fizikai koncentrációt fejlesztő gyakorlatok végzése. Egyszerű elemekből építkező mozgássorok létrehozása. Részt vesz a gyakorlatok végzésében. Rendszeresen aktívan részt vesz a gyakorlatok végzésében. 2. Ritmushangszerek, illetve hangszerré változtatható tárgyak Ritmushangszerek megismerése; "megszólaltatásuk" gyakorlása; tárgyak hangszerként való használatának gyakorlása Képes tapsolással, illetve dobogással visszaadni egyenletes lüktetést, valamint egyszerű ritmusképleteket. Képes tapsolással, illetve dobogással, illetve egyéb zörejjel visszaadni egyenletes lüktetést, egyszerű és összetett ritmusképleteket. 3. Táncjátékok. Tánc és zene Egyenletes lüktetésű zenei- és tancmotívumok illesztése. Régi és új stílusú táncok. A tánc és zene drámajátékban betöltött szerepének megismerése és gyakorlása Részt vesz a táncok tanulásában. Képes egy tánc alaplépéseit szabadon előadni. Ismer legalább tíz énekes-táncos játékot. Aktívan részt vesz a táncok tanulásában. Képes két-három tánc alaplépéseit szabadon előadni. Ismer legalább tizenöt énekes-táncos játékot. 4. A színházi előadás formai elemei. Díszlet, kellék, jelmez. Díszlet-, kellék- és jelmezválasztás az önkifejezés jegyében. Részt vesz a tervezés gyakorlásában. Egy-egy szerephez kifejező kelléket, jelmezt választ. III. IMPROVIZÁCIÓ IMPROVIZÁCIÓS GYAKORLATOK VÉGZÉSE A MEGADOTT VAGY LÉTREHOZOTT TÖRTÉNETVÁZ ALAPJÁN 1. Monológ-technikák Monológ-technikák gyakorlása Részt vesz a monológtechnikák gyakorlásában. Rendszeresen aktívan részt vesz a monológtechnikák gyakorlásában. 2. A jelenetezés technikái A jelenetezés technikáinak gyakorlása Részt vesz a jelenetezés technikáinak gyakorlásában. Rendszeresen aktívan részt vesz a jelenetezés technikáinak gyakorlásában. 3. Konfliktus-technikák Konfliktus-technikák gyakorlása Részt vesz a konfliktustechnikák gyakorlásában. Rendszeresen aktívan részt vesz a konfliktustechnikák gyakorlásában. 4. Fordulópont-technikák Fordulópont-technikák gyakorlása Részt vesz a fordulópont-technikák gyakorlásában. Rendszeresen aktívan részt vesz a fordulóponttechnikák gyakorlásában. 5. Összetett színpadi improvizáció. Mozgásra épülő, csoportos technikák. Improvizáció a megismert színházi technikák alkalmazásával. Mozgásra épülő, csoportos technikák gyakorlása. Részt vesz a mozgásra épülő, csoportos technikák gyakorlásában. Aktívan részt vesz a mozgásra épülő, csoportos technikák gyakorlásában. 2006/20/II. szám IV. EGYÜTTES HELYZETELEMZÉSEK EGYÜTTES HELYZETELEMZÉSEK GYAKORLÁSA 1. Mindennapi élethelyzetek elemzése Barátság és az új kapcsolatok. Mindennapi élethelyzetek elemzésének gyakorlása Szimpátia – barátság – tárgyilagosság megismerése. Segítséggel képes leírni megfigyelt mindennapi élethelyzetek szituációit. Önállóan képes leírni megfigyelt mindennapi élethelyzetek szituációit. 2. Mesés jelenetek szituációinak elemzése Mesejelenetek, a bennük tetten érhető szituációk elemzésének gyakorlása Segítséggel képes leírni megfigyelt mesejelenetek szituációit. Önállóan képes leírni megfigyelt mesejelenetek szituációit. V. NYILVÁNOS SZEREPLÉS FELKÉSZÜLÉS NYILVÁNOS SZEREPLÉSRE 1. Rövid jelenetek, szerkesztett játékok Rövid jelenetek, szerkesztett játékok eljátszásának tanulása, begyakorlása Részt vesz rövid jelenetek eljátszásának begyakorlásában. Rövid jeleneteket egyedül és társakkal el tud játszani. 2. Színpadi felkészülés, fellépések Felkészülés a fellépésre. A színpadi fellépés tanulása, gyakorlása Részt vesz a felkészítő munkában. Rendszeresen, aktívan részt vesz a felkészítő munkában. 3. Színházi előadások. Élőszínházi előadások megtekintése. Látottak elemzése a fogalomkészlet alkalmazásával. Évente 3 előadáson részt vesz. Képes elemző beszélgetésre. Évente 3 előadáson részt vesz. Aktívan dolgozza fel a látottakat. VI. DRAMATURGIAI FOGALMAK DRAMATURGIAI FOGALMAK TANULÁSA 1. Mese – cselekmény fogalma. Cselekménnyel (játékkal) kapcsolatos fogalmak: az esemény, a konfliktus, a feszültség, a szándék, a fordulópont Fogalmak tanulása. Felismerésük, megnevezésük színpadi jelenetekben. Formai elemek hatásának tanulmányozása. Segítséggel felismeri a tanult fogalmakat. Önállóan felismeri és meg tudja nevezni a tanult fogalmakat. 2. Drámai jellemábrázolással kapcsolatos fogalmak: hős, szereplő, mellékszereplő. Figurák megjelenítésének verbális és nonverbális eszközei. Fogalmak tanulása. Felismerésük, megnevezésük színpadi jelenetekben. Hősök cselekedeteinek számbavétele. Drámai ábrázolásmód megfigyelése. Képes a hős cselekedeteinek felsorolására. Segítséggel jellemezni tudja a megfigyelt színpadi szereplőket. Megfigyelés után el tudja játszani a szereplők cselekedeteit. Önállóan képes elemezni a megfigyelt színpadi szereplőket. Év végi követelmények

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes